62025TJ0693_INF
Rettens dom (Femte Afdeling) af 11. februar 2026 –Tokareva mod Rådet
(Sag T-693/25)
»Fælles udenrigs- og sikkerhedspolitik – restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed – indefrysning af midler – liste over personer, enheder og organer, der er omfattet af indefrysningen af midler og økonomiske ressourcer – genopførelse af sagsøgerens navn på listen – begrebet »fordel draget af fremtrædende erhvervsfolk, der driver virksomhed i Rusland« – artikel 2, stk. 1, litra g), i afgørelse 2014/145/FUSP – urigtigt skøn – artikel 266 TEUF«
1.
Den Europæiske Union – domstolsprøvelse af lovligheden af institutionernes retsakter – restriktive foranstaltninger truffet på baggrund af situationen i Ukraine – omfanget af prøvelsen – bevis for grundlaget for foranstaltningen – den kompetente EU-myndigheds forpligtelse til i tilfælde af anfægtelse at godtgøre grundlaget for den begrundelse, der foreholdes de berørte personer eller enheder – opførelse på listerne, der er støttet på en række præcise, konkrete og samstemmende indicier – foreligger ikke – urigtigt skøn
(Den Europæiske Unions charter om grundlæggende rettigheder, art. 47; Rådets afgørelse 2014/145/FUSP, som ændret ved afgørelse (FUSP) 2025/1895; Rådets forordning nr. 269/2014 og 2025/1894)
(jf. præmis 30-33 og 39-42)
2.
Den Europæiske Union – domstolsprøvelse af lovligheden af institutionernes retsakter – restriktive foranstaltninger truffet på baggrund af situationen i Ukraine – omfanget af prøvelsen – bevis for grundlaget for foranstaltningen – den kompetente EU-myndigheds forpligtelse til i tilfælde af anfægtelse at godtgøre grundlaget for den begrundelse, der foreholdes de berørte personer eller enheder – rækkevidden af den kompetente myndigheds skønsmargen – relevansen af de beviser, der er fremlagt i forbindelse med en tidligere opførelse, når begrundelsen ikke er ændret, når sagsøgerens situation ikke har ændret sig, eller når der ikke er sket nogen udvikling i konteksten i Ukraine
(Den Europæiske Unions charter om grundlæggende rettigheder, art. 47; Rådets afgørelse 2014/145/FUSP, som ændret ved afgørelse (FUSP) 2025/1895; Rådets forordning nr. 269/2014 og 2025/1894)
(jf. præmis 34)
3.
Fælles udenrigs- og sikkerhedspolitik – restriktive foranstaltninger truffet på baggrund af situationen i Ukraine – kriterier for vedtagelse af restriktive foranstaltninger – fremtrædende erhvervsfolk, der driver virksomhed i Rusland, og deres nærmeste familiemedlemmer eller andre fysiske personer, der drager fordel heraf – begrebet fordel – fordel af enhver ikke ubetydelig karakter – fordel tildelt inden annekteringen af Krim – ikke omfattet
[Rådets afgørelse 2014/145/FUSP, som ændret ved afgørelse (FUSP) 2023/1094 og (FUSP) 2025/1895, art. 2, stk. 1, litra g); Rådets forordning nr. 269/2014 og 2025/1894]
(jf. præmis 36-38)
4.
Annullationssøgsmål – dom om annullation – virkninger – forpligtelse til at træffe foranstaltninger til opfyldelse heraf – rækkevidde – pligt til at undgå, at den annullerede retsakt erstattes af en retsakt, der er behæftet med samme fejl – udvidelse af denne pligt til de efterfølgende retsakter
(Art. 266 TEUF)
(jf. præmis 48-60)
5.
Annullationssøgsmål – dom om annullation – virkninger – Domstolens begrænsning heraf – restriktive foranstaltninger truffet på baggrund af situationen i Ukraine – Rådets manglende hensyntagen til flere på hinanden følgende afgørelser om annullation – forhold, der kan begrunde, at påstanden om begrænsning ikke tages til følge – ingen nye begrundelser eller nye beviser – uregelmæssighed, der kan skade Unionens retsorden – ikke taget til følge
(Art. 2 TEU og 19 TEU; art. 264 TEUF og 266 TEUF)
(jf. præmis 68-70)
Konklusion
1)
Rådets afgørelse (FUSP) 2025/1895 af 12. september 2025 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, og Rådets gennemførelsesforordning (EU) 2025/1894 af 12. september 2025 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, annulleres, for så vidt som Maya Tokarevas navn er blevet genopført på listen over personer, enheder og organer, som er omfattet af disse restriktive foranstaltninger.
2)
Påstanden om, at det fastslås, at virkningerne af afgørelse 2025/1895 opretholdes for så vidt angår sagsøgeren, indtil den delvise annullation af gennemførelsesforordning 2025/1894 får virkning, afvises.
3)
Rådet for Den Europæiske Union bærer sine egne omkostninger og betaler de af Maya Tokareva afholdte omkostninger.